Currach Cuimreach
'S e bàta tradaiseanta a th' ann an Currach Cuimreach (Cuimreis: Cwrwgl; Beurla: coracle). Chaidh a chleachdadh gu tradaiseanta anns a' Chuimrigh, ach bha e rim faicinn cuideachd ann an ceann a deas is san taobh an iar-dheas Shasainn, ann an Èirinn, gu h-àraidh air Abhainn na Bóinne, agus ann an Alba, gu h-àraid air an Uisge Spè, anns na h-Eileanan Siar is san iar-thuath na dùthcha. 

'S e bàta ugh-chruth a th' ann a tha coltach ris an dàrna leth de shlige gall-chnò, Tha an crannaghal air a dhèanamh le geugan seileach. Cuirear craiceann eich no craiceann bollaige a tha air a thearradh timcheall air na geugan. Tha an currach Cuimreach beag agus aotram agus bha e cudromach gun gabh am bàta a ghiùlain air druim fir a-mhàin. Tha seann fhacal Cuimreach ag ràdh: 'Llwyth dyn ei gorwgl'— the load of a man is his coracle.
 
Ged nach eil na bàtaichean uabhasach sàbhailte, tha iad math airson iasgach air sgàth 's gu bheil iad a' gluasad air bàrr an uisge agus mar sin cha chuir iad an teicheadh air na h-eisg.

Thàinig am facal "coracle" bhon fhacal Cuimreach cwrwg, facal a tha ceangailte leis an fhacal Gàidhlig currach. Nochd e anns a' Bheurla anns an 16mh linn  mar corougle, corracle, curricle is coricle. Cleachdar am facal "coracle" cuideachd airson bàtaichean coltach ris a chithear anns na h-Innseachan Ioràc, Bhiet-Nam agus Tibet.

Na h-Innseachan – parisal
Ioràc – gufa, guffa or quffa
Tibet – ku-dru and kowas
Bhiet-Nam – thung-chai

Ann an 1990 chaidh an "Coracle Society" a stèidheachadh le Sir Peter Badge anns an Rìoghachd Aonaichte.

Dealbhan

Iomraidhean

Ceanglaichean a-mach 
Coracle Society Làrach-lìn oifigeil
Coracle Ionad Nàiseanta ann an Cenarth Falls
World of Coracles Làrach-lìn oifigeil
BBC Legacies  Coracles aig BBC
Coracle  Eachdraidh

Bàtaichean